
	1.
	Keskkonnaamet, Ester Pindmaa
	6-2/24/11116-2, 20.06.2024
	Esitasite Keskkonnaametile keskkonnamõju hindamise ja keskkonnajuhtimissüsteemi seaduse (KeHJS) § 33 lg 6 alusel seisukoha andmiseks Jõelähtme Vallavolikogu otsuse „Liivamäe küla Ilunurme tee 1, 3, 5, 7, 9, 10, 12, 14, 16 ja Linnuka tee 1, 5, 9 maaüksuste ning lähiala detailplaneeringu algatamine, lähteülesande kinnitamine ja keskkonnamõjude strateegilise hindamise algatamata jätmine” eelnõu koos lisadega1. 
Planeeringuala suurusega 20,3 ha hõlmab Harjumaal Jõelähtme vallas Liivamäe külas asuvaid maaüksuseid Ilunurme tee 1, Ilunurme tee 3, Ilunurme tee 5, Ilunurme tee 7, Ilunurme tee 9, Ilunurme tee 10, Ilunurme tee 12, Ilunurme tee 14, Ilunurme tee 16, Linnuka tee 1, Linnuka tee 5, Linnuka tee 9, Linnuka tee, Ilunurme tee, Ilunurme tee lõik 12. Detailplaneeringu koostamise eesmärgiks on maaüksuste osaline ümberkruntimine, haljastustingimuste, ehitusõiguse ja hoonestustingimuste ning juurdepääsude täpsustamine. Algatatava detailplaneeringuga ei kavandata suurendada planeeringualal juba varasemalt määratud ehitusmahtu, küll aga täpsustatakse kruntimist ja krundipõhiseid ehitus- ja haljastustingimusi. Eesti looduse infosüsteemi (EELIS, Keskkonnaagentuur) kohaselt ei jää planeeringualale looduskaitseseaduse alusel kaitstavaid loodusobjekte. 
Lähtudes kavandatavast tegevusest, selle asukohast ning teadaolevast informatsioonist on Keskkonnaamet asjaomase asutusena seisukohal, et planeeritava tegevusega ei kaasne eeldatavalt olulist keskkonnamõju (KeHJS § 22 mõistes) ning keskkonnamõju strateegilise hindamise (edaspidi KSH) algatamine ei ole eeldatavalt vajalik3. Keskkonnatingimustega arvestamine on võimalik planeeringu menetluse käigus planeerimisseaduse § 126 lg-s 1 määratud ülesannete täitmisel. 
Tutvunud esitatud materjalidega peab Keskkonnaamet vajalikuks juhtida tähelepanu järgnevale: 
1. Detailplaneeringu põhjapoolne ala jääb üleujutusohuga riskipiirkonda. Alal tuleb arvestada üleujutusriskidega, st tuleb võtta kasutusele meetmeid üleujutusriskide ennetamiseks, mõju vähendamiseks, valmisolekuks. Maandamiskava eesmärgid (ennetamine, valmisolek jne) on kirjeldatud Lääne-Eesti üleujutusriskide maandamisekava4 lk 35. 
Keskkonnaamet toob välja, et aruandes „JUHISE NING TEGEVUSKAVA KOOSTAMINE ÜLEUJUTUSRISKIDE HALDAMISEKS” (Tõnu MUGRA, Ülo SULTS Projekteerimisbüroo MAA ja VESI AS, lk 11) on välja toodud, et: Detailplaneeringutes tuleb väga tõsiselt suhtuda üleujutusriskide analüüsidesse ja hoiduda ehitiste, eriti aga ühiskondlike hoonete, nagu haiglad, koolid, vanglad jne. planeerimisest suure riskiohuga (üleujutustõenäosus ja ennustatavad kahjustused suured) aladele. Väiksema riskiohuga, kuid suhteliselt suurte ennustatavate kahjustustega aladele ehitiste kavandamisel tuleb rõhutada omavastutuse suuremat kaalu ja esitada arendajatele täiendavaid nõudeid ehitiste vundamentide kõrgusele, veekindlusele ja kanalisatsioonirajatistele ning elektri- ja kütteseadmete paigutusele ehitistes. See tähendab, et detailplaneeringus tuleb käsitleda üleujutuse riske ja ennetamise meetmeid, kuni selleni välja, et kui seal paikneb (või kavandatakse) siiski ettevõtlust, siis näiteks ohtlikke kemikaale võiks hoida kõrgematel riiulitel või teisel korrusel jne. 
Maandamiskava meetmetes on välja toodud mitmeid vajalikke tegevusi, mille rakendajaks on kohalik omavalitsus. Olulised on need esmalt neile, kelle piirkonnas üleujutusohuga ala asub, aga ka neile, kus riskipiirkonda ei ole. Konkreetselt Maardu üleujutusala osas on Maardu Linnavalitsusele ette nähtud uuring riskipiirkonna üleujutuste ja/või nende tagajärgede leevendusvõimaluste selgitamiseks ning sobivate tehniliste lahenduse välja töötamiseks. Seega peab detailplaneeringus arvestama üleujutusohuga ja ehitamist tuleb kavandada nii, et kahjusid on võimalik ennetada. Ehitiste puhul, mis on juba olemas, tuleb vajadusel ette näha leevendusmeetmed. 
Keskkonnaamet ei hinda ehitamise perspektiivikust. Ehitamine on võimalik, aga arvestada tuleb üleujutusohuga ja ilmselt täiendavate tingimustega, et üleujutuse korral kahju ei tekiks. Kui Maardu Linnavalitsus ei ole seda uuringut veel teinud, siis tuleks detailplaneeringu protsessi ka Maardu Linnavalitsus kaasata. 
2. Kuna planeeringuala vahetusse lähedusse jääb II kategooria kaitsealuse liigi kanakull (Accipiter gentilis) elupaik5, siis tuleb planeeringu elluviimisel arvestada KSH eelhinnangu „Jõelähtme valla Liivamäe küla Ilunurme tee 1, 3, 5, 7, 9, 10, 12, 14, 16 ja Linnuka tee 1, 5, 9 maaüksuste ning lähiala detailplaneeringu keskkonnamõju strateegilise hindamise eelhinnang”6 ptk-s 5.2 tooduga. Palume vastavad asjaolud ka detailplaneeringus välja tuua. 
	Digiallkirjastatud DP konteiner
	 

	2.
	Maa-amet, Karin Kollo
	6-3/24/14239-3, 26.11.2024
	Edastasite 15.11.2024 kirjaga nr 208 Maa-ametile teavituse Liivamäe küla Ilunurme tee 1, 3, 5, 7, 9, 10, 12, 16 ja Linnuka tee 1, 5, 9 maaüksuste ning lähiala detailplaneeringu algatamisest. 
Planeeringualale jääb riikliku tihendusvõrgu märk Loo nr 1231 (GPA ID 49692; 63-854-1231). Geodeetilise märgi kaitsevöönd on 3 meetrit märgi keskmest. 
Ruumiandmete seaduse (edaspidi RAS) § 25 sätestab, et geodeetilise märgi kaitsevöönd on geodeetilist märki ümbritsev ala, kus geodeetilise märgi kaitse ja kasutamise vajadusest tulenevalt kitsendatakse inimtegevust. RAS § 26 lg 1 sätestab üheselt, et geodeetilise märgi kaitsevööndis on ilma geodeetilise märgi omaniku loata keelatud igasugune tegevus, mis võib kahjustada geodeetilist märki ja selle tähistust, mh löökmehhanismidega töötamine, pinnase tihendamine või tasandamine, transpordivahenditele ja mehhanismidele läbisõidukohtade rajamine ning künni- või mullatööde tegemine. Kui töid teostatakse geodeetilise märgi kaitsevööndis, siis tuleb peale tööde lõpetamist teostada kontrollmõõtmised. 
Riikliku tihendusvõrgu märk Loo nr 1231 tuleb võimalusel säilitada selle praeguses asukohas, samuti peab olema tagatud juurdepääs ja geodeetiliste mõõtmiste läbiviimine geodeetilisel märgil. 
Kui tööde käigus ei ole võimalik nimetatud geodeetilist märki praeguses asukohas säilitada, võib märgi kõrvaldada. Geodeetilise märgi kõrvaldamisest palume teavitada Maa-ameti geodeesia ja aeromõõdistamise osakonna juhatajat (Karin Kollo, e-post karin.kollo@maaamet.ee).
	Digiallkirjastatud DP konteiner
	

	3.
	Keskkonnaamet, Helen Manguse
	6-2/25/12278-2, 07.07.2025
	Esitasite Keskkonnaametile kooskõlastamiseks Liivamäe küla Ilunurme tee 1, 3, 5, 7, 9, 10, 12, 16 ja Linnuka tee 1, 5, 9 maaüksuste ning lähiala detailplaneeringu2. 
Planeeringuala suurusega 20,3 ha hõlmab Harjumaal Jõelähtme vallas Liivamäe külas asuvaid maaüksuseid Ilunurme tee 1, Ilunurme tee 3, Ilunurme tee 5, Ilunurme tee 7, Ilunurme tee 9, Ilunurme tee 10, Ilunurme tee 12, Ilunurme tee 16, Linnuka tee 1, Linnuka tee 5, Linnuka tee 9, Linnuka tee, Ilunurme tee, Ilunurme tee lõik 13. Detailplaneeringu koostamise eesmärgiks on maaüksuste osaline ümberkruntimine, haljastustingimuste, ehitusõiguse ja hoonestustingimuste ning juurdepääsude täpsustamine. Detailplaneeringuga ei kavandata suurendada planeeringualal juba varasemalt määratud ehitusmahtu, küll aga täpsustatakse kruntimist ja krundipõhiseid ehitus- ja haljastustingimusi. Eesti looduse infosüsteemi (EELIS, Keskkonnaagentuur) kohaselt ei asu planeeringualal looduskaitseseaduse alusel kaitstavaid loodusobjekte. Keskkonnaamet on varasemalt andnud arvamuse Ilunurme tee 12 kinnistu müratõkkevalli asukoha muutmise kohta 08.02.2024 kirjaga 6-2/24/886-2, 20.06.2024 kirjaga nr 6-2/24/11116-2 seisukoha detailplaneeringu keskkonnamõju strateegilise hindamise vajalikkuse kohta ning 18.03.2025 kirjaga nr 6-2/24/11116-6 (edaspidi 18.03.2025 kiri) ettepanekud avalikustatud planeeringulahenduse kohta. 
Keskkonnaamet juhib tähelepanu, et lähtub oma tegevustes põhimäärusest, mille § 7 lg 2 p 3 kohaselt annab Keskkonnaamet kooskõlastusi ja nõusolekuid õigusaktides sätestatud juhtudel ja korras (täpsemad suunised leitavad Keskkonnaameti kodulehel). Ülejäänud juhtudel puudub kohustus Keskkonnaameti poole pöördumiseks ning Keskkonnaametil ei ole ka õigust kooskõlastuse andmiseks.
Kuna käesoleval juhul ei ole kooskõlastuse küsimise aluseks ükski eelnimetatud asjaolu, loobub Keskkonnaamet Ilunurme tee 1, 3, 5, 7, 9, 10, 12, 16 ja Linnuka tee 1, 5, 9 maaüksuste ning lähiala detailplaneeringu kooskõlastamisest. Siiski on Keskkonnaamet esitatud materjalidega tutvunud ning on seisukohal, et meie 18.03.2025 kirjas tooduga on üldiselt arvestatud. Jätkuvalt on aga põhijooniselt näha, et müratõkkevall on rohevõrgustiku alale planeeritud. Seega kordame oma 18.03.2025 kirja punkti 2: „Kogu detailplaneeringuga kavandatav tegevus peab jääma väljaspoole rohevõrgustiku ala, sh müratõkkevalli ehitamine. Vastava seisukoha on Keskkonnaamet ka oma 08.02.2024 kirjas välja toonud Ilunurme tee 12 kinnistu kohta.“
	Digiallkirjastatud DP konteiner
	

	4.
	Põhja Päästekeskus, Dmitri Peterson
	25.07.2025
	
	Digiallkirjastatud DP konteiner
	

	5.
	Loo Vesi OÜ, Tuulikki Laesson
	28.07.2025
	
	e-kiri
	

	6.
	Loo Elekter AS, Kalev Salvet
	08.08.2025
	Lahendus kooskõlastatud
	Digiallkirjastatud DP konteiner
	

	7.
	AS Gaasivõrk, Jevgenia Ivlijeva
	3-7/1044-25, 18.08.2025
	Detailplaneeringu nimetus (osade/köidete nimetus): Liivamäe küla Ilunurme tee 1, 3, 5, 7, 9, 10, 12, 16 ja Linnuka tee 1, 5, 9 maaüksuste ning lähiala detailplaneering.
Asukoht: Ilunurme tee 1, 3, 5, 7, 9, 10, 12, 16 ja Linnuka tee 1, 5, 9, Liivamäe küla, Jõelähtme vald, Harjumaa
1. Detailplaneeringu poolt hõlmatav ala on AS Gaasivõrk võrgupiirkonnas. Alal paiknevad järgmised AS-le Gaasivõrk kuuluvad gaasipaigaldised:
a. B-kategooria ST 273x5mm, kaitsevöönd 1,0 meetrit gaasitorustiku seinast
b. B-kategooria PE 90x8,2mm, kaitsevöönd 1,0 meetrit gaasitorustiku seinast
c. B-kategooria PE 63x5,8mm, kaitsevöönd 1,0 meetrit gaasitorustiku seinast
Detailplaneeringu poolt hõlmatav ala näeb ette järgmised AS Gaasivõrk jaotusvõrgu laiendamised/liitumispunktide väljaehitamised:
a. B-kategooria, kaitsevöönd 1,0 meetrit gaasitorustiku seinast
2. Seisukoha andmisega ei kinnitata esitatud planeeringulahenduses märgitud
olemasolevate AS-ile Gaasivõrk või kolmandatele isikutele kuuluvate (sh kinnistusiseste) gaasipaigaldiste ja nendega seotud rajatiste asukoha õigsust ega võeta endale mingit vastutust selles osas. Majandus- ja taristuministri 14.04.2016.a määruse nr 34 „Topo-geodeetilisele uuringule ja teostusmõõdistamisele esitatavad nõuded“ § 1 lg 3 kohaselt tuleb ehitusprojekti koostamiseks ja ehitamiseks vajalike lähteandmete saamiseks teostada topo-geodeetiline uuring. Viidatud määruse § 28 lg 1 kohaselt tuleb maa-alune tehnovõrk kanda maa-ala plaanile, kusjuures esimene andmeallikas, millest lähtuda tuleb, on välimõõdistamine. Geodeetiline alusplaan esitada e-posti aadressile: geoprojekt@gaas.ee
3. AS-i Gaasivõrk gaasipaigaldiste kaitsevööndis tööde planeerimiseks ja projektlahenduste koostamiseks taotleda tehnilised tingimused aadressil: geoprojekt@gaas.ee. Kaitsevööndis võib teostada töid ainult põhi- või tööprojekti  olemasolul, mis tuleb samuti enne töödega alustamist esitada AS-le Gaasivõrk eposti aadressile geoprojekt@gaas.ee. Ilma põhi- või tööprojekti koostamiseta ei ole võimalik AS-l Gaasivõrk hinnata planeeritava tegevuse ohutust ning AS Gaasivõrk ei saa anda nõusolekut gaasipaigaldise kaitsevööndis tegutsemiseks.
4. Gaasipaigaldise projekteerija peab omama gaasipaigaldise projekteerimise tegevusala registreeringut majandustegevuse registris, vähemalt kahe aastast kogemust gaasipaigaldiste projekteerimises ja vähemalt ühte gaasialase spetsialiseerumisega diplomeeritud soojusenergeetikainseneri kutsetasemega 7.
5. Gaasipaigaldise kaitsevööndis tegutsemiseks nõusoleku andmisel võivad AS Gaasivõrk seisukohad/nõuded täpsustuda/muutuda olenevalt planeeritavast
tegevusest ja selle võimalikust mõjust. Täiendavad täpsemad nõuded gaasipaigaldisele ja gaasipaigaldise kaitsevööndis tegutsemise osas väljastatakse eel-, põhi- või tööprojekti staadiumis täiendavate tehniliste tingimuste väljastamisel,
mille taotlemiseks pöörduda e-posti aadressile: geoprojekt@gaas.ee.
6. Pärast ehitustööde teostamist peavad AS Gaasivõrk gaasipaigaldised vastama õigusaktides ja standardites (sh standardis EVS 843) määratud nõuetele, sh peab olema tagatud gaasipaigaldise nõuetekohane sügavus. AS Gaasivõrk gaasipaigaldiste kaitseks tuleb ette näha meetmed tagamaks nende ohutus ehitustööde käigus.
7. Gaasivõrguga liitumiseks on vajalik esitada avaldus, mis on leitav AS Gaasivõrk kodulehelt.
Seisukoht on ajakohane ühe aasta jooksul alates väljastamise kuupäevast.
	Digiallkirjastatud DP konteiner
	

	8.
	Maa- ja Ruumiamet, Kadi Naar
	6-3/24/14239-6, 22.07.2025
	Esitasite 18.06.2025 kirjaga nr 6-4/2801 Maa- ja Ruumiametile (MaRu) Liivamäe küla Ilunurme tee 1, 3, 5, 7, 9, 10, 12, 16 ja Linnuka tee 1, 5, 9 maaüksuste ning lähiala detailplaneeringu kooskõlastamiseks ja lähtuvalt planeerimisseaduse (PlanS) § 142 lõikest 4 täiendavate koostöötegijate ja kaasatavate määramiseks. 
Regionaal- ja Põllumajandusministeerium kui varasem heakskiitmise üle otsustaja on 08.07.2024 kirjaga nr 14-3/2555-1 andnud seisukoha detailplaneeringu algatamise, lähteülesande kinnitamise ja keskkonnamõju strateegilise hindamise algatamata jätmise eelnõu kohta. 
Planeeritaval alal kehtivad mitmed detailplaneeringud ning tootmis- ja ärimaa krundid on suures osas hoonestatud. Algatatava detailplaneeringu eesmärgiks on maaüksuste osaline ümberkruntimine, haljastustingimuste, ehitusõiguse ja hoonestustingimuste ning juurdepääsude täpsustamine. Algatatava detailplaneeringuga ei kavandata suurendada planeeringualal juba varasemalt määratud ehitusõiguse ulatust, küll aga täpsustada kruntimist ja krundipõhiseid ehitus- ja haljastustingimusi. Planeering teeb ettepaneku kehtiva Jõelähtme valla Loo aleviku, Liivamäe küla, Saha küla ja Nehatu küla üldplaneeringu (kehtestatud 25.08.2011) muutmiseks, kuna planeeringualal ei täideta üldplaneeringus määratud haljastuse osakaalu nõuet, mis on 20% iga äri- või tootmismaa krundi pindalast. 20% suurune haljastuse osakaalu nõue tagatakse kogu planeeringuala suhtes. 
MaRu planeeringute heakskiitmise osakond märgib järgmist: 
1. Kehtiva Harju maakonnaplaneeringu 2030+ (kehtestatud riigihalduse ministri 09.04.2018 käskkirjaga nr 1.1-4/78) kohaselt jääb planeeringualas asuvate Ilunurme tee 10, 12 ja 16 kinnisasjade põhjaosa rohevõrgustiku alale, millega on detailplaneeringu koostamisel arvestatud. Jõelähtme Vallavolikogu 25.08.2011 otsusega nr 209 kehtestatud Loo aleviku, Liivamäe küla, Saha küla ja Nehatu küla üldplaneering nägi kehtestamise hetkel rohevõrgustiku ette oluliselt suuremale käesoleva detailplaneeringu alasse jäävale osale. Jõelähtme Vallavolikogu 15.08.2019 otsusega nr 250 kehtestatud Liivamäe küla Ilunurme maaüksuse ja lähiala detailplaneering muutis kehtivat üldplaneeringut, viies rohevõrgustiku piiri vastavusse Harju maakonnaplaneeringus 2030+ määratud rohevõrgustiku ulatusega.  Sarnaselt rohevõrgustiku asukohale on hilisemate detailplaneeringutega muudetud ka Loo aleviku, Liivamäe küla, Saha küla ja Nehatu küla üldplaneeringu kohast maakasutuse juhtotstarvet detailplaneeringu alal. 
Loo aleviku, Liivamäe küla, Saha küla ja Nehatu küla üldplaneeringusse ei ole erinevalt PlanS § 142 lõikes 8 nõutust üldplaneeringu muudatusi sisse viidud ning erinevate detailplaneeringutega muudetud lahendus ei kajastu avalikult kättesaadavates üldplaneeringu materjalides. Sellest tulenevalt teeme planeeringu selguse ja üheselt mõistetavuse huvides ettepaneku kajastada detailplaneeringu materjalides eraldi joonisena planeeringualal hetkel kehtiv üldplaneeringu lahendus (maakasutuse juhtotstarvete, rohevõrgutiku jm osas), et detailplaneeringu seos üldplaneeringuga oleks detailplaneeringu materjalidest nähtav. 
2. Detailplaneeringuga tehakse ettepanek üldplaneeringu muutmiseks haljastuse osakaalu osas – 20% haljastust on planeeritud mitte igale krundile vaid kogu planeeringualale. 
PlanS § 142 lõige 6 sätestab, et kui detailplaneering sisaldab kehtestatud üldplaneeringu põhilahenduse muutmise ettepanekut, kuulub detailplaneeringu koosseisu üldplaneeringu teksti ja jooniste vastava osa muudatuste ettepanek. Palume lisada seletuskirja konkreetne üldplaneeringu muutmise ettepanek sellisel kujul nagu see üldplaneeringu seletuskirja sisse viiakse. 
3. PlanS § 127 lõike 5 kohaselt avalikustatakse detailplaneeringu koostamise vältel see koos olulisemate lisade, eelkõige uuringute, kooskõlastuste, arvamuste ja muu asjakohase teabega detailplaneeringu koostamise korraldaja veebilehel. 
Jõelähtme valla veebilehel on viide geoinfosüsteemi EVALD, kuid detailplaneeringu materjale süsteemis ei leidu. Palume tagada detailplaneeringu ja sellega seotud dokumentide kättesaadavus kohaliku omavalitsuse veebilehel. 
4. PlanS § 135 lõike 4 kohaselt esitatakse kavandatavast keskkonnast ja hoonestusest ruumilise ettekujutuse saamiseks avalikul väljapanekul detailplaneeringu lisana vähemalt üks planeeringulahenduse ruumiline illustratsioon. 
Palume lisada planeeringu materjalide hulka planeeringulahenduse ruumiline illustratsioon. 
5. PlanS § 142 lõige 4 sätestab, et MaRu-l on õigus määrata täiendavalt isikuid ja asutusi, kellega tuleb teha üldplaneeringu põhilahenduse muutmise ettepanekut sisaldava detailplaneeringu koostamisel koostööd või keda tuleb planeeringu koostamisse kaasata. MaRu-le ei ole edastatud planeeringu menetlusdokumente, seetõttu ei ole teada, kellega on detailplaneeringu menetluses koostööd tehtud ning kes on olnud menetlusse kaasatud. MaRu-ga samaaegselt esitati planeering kooskõlastamiseks Keskkonnaametile ja Päästeametile. 
Palume esitada detailplaneering kooskõlastamiseks Terviseametile. PlanS § 127 lõike 2 kohaselt kaasatakse detailplaneeringu koostamisse isikud, kelle õigusi võib planeering puudutada, ja isikud, kes on avaldanud soovi olla kaasatud. Palume tagada, et kõik antud punktis kirjeldatud isikud, sh planeeringuala piirinaabrid, oleksid detailplaneeringu menetlusse kaasatud. 
Kuna tegemist on kehtivat üldplaneeringut muutva detailplaneeringuga, tuleb vastuvõetud ning avaliku väljapaneku ja vajadusel avaliku arutelu läbinud detailplaneering vastavalt PlanS § 142 lõikele 5 ja § 90 lõikele 1 esitada enne kehtestamist MaRu-le heakskiidu saamiseks. Detailplaneeringu materjalidele palume lisada kogu detailplaneeringu menetlust kajastav süstematiseeritud dokumentatsioon.
	Digiallkirjastatud DP konteiner
	

	9.
	Terviseamet, Karmen Põld
	9.3-1/25/5905-2, 22.08.2025
	Amet on alal kehtiva detailplaneeringu (Liivamäe küla Ilunurme maaüksuse ja lähiala detailplaneering) kooskõlastanud 29.03.2019 kirjaga nr 9.3-1/19/1393-2. Amet on tutvunud esitatud detailplaneeringu materjalidega. Esitatud materjalide kohaselt ei käsitle detailplaneeringus tehtud uuendused ameti valitsemisalas olevaid küsimusi ning amet jääb oma varasema seisukoha juurde. Detailplaneeringu elluviimisel lähtuda varasema kooskõlastusega esitatud märkustest. Lisaks juhib amet tähelepanu järgnevale: 
· Detailplaneeringuga rajatavate hoonete ja tegevusest põhjustatud müra ja vibratsiooni kohta on käesolevas etapis vähe andmeid, mistõttu müra ja vibratsiooni levikut ning leevendavate meetmete tõhusust ei ole võimalik hinnata. Tähelepanu tuleks pöörata asjaolule, et planeeritavas keskkonnas tekitavad lisaks tehno- ja tööstusseadmetele müra ka laadimisaladel toimuv sh seisva mootoriga veokid külmemal ajal, teenindava transpordi liikumise müra, kaubavedamise seadmete müra, töökeskkonna ohutussignaalid ning muu äri- ja tootmistegevusega seonduv. 
· Igasuguse müra leevendava meetme rajamisega või kasutusele võtmisega peaks kaasnema ka selle leevendava mõju tõhususe hindamine, näiteks modelleerimise või müra mõõtmise kaudu. Sealjuures on asjakohane välja selgitada, kas müra- ja vibratsioonitasemed püsivad normi piires ka sellisel kasutuse ajal, kui tegevus on kõige intensiivsem (näiteks suvel). Vajadusel tuleb rakendada täiendavaid leevendavaid meetmeid. 

	10.
	Maa- ja Ruumiamet, Ivika Maavere
	6-3/24/14239-10, 12.06.2026
	Jõelähtme Vallavalitsus on esitanud Maa- ja Ruumiametile (MaRu) Liivamäe küla Ilunurme tee 1, 3, 5, 7, 9, 10, 12, 16 ja Linnuka tee 1, 5, 9 maaüksuste ning lähiala detailplaneeringu planeerimisseaduse (PlanS) § 90 lõike 1 alusel heakskiidu saamiseks. 01.06.2026 e-kirjaga edastati täiendavaid materjale.
Planeeringuala asub Liivamäe küla lõunaosas, Saha tee ja Järve tee vahelisel alal ning hõlmab järgmisi katastriüksuseid: Ilunurme tee 1 (24504:003:0704), Ilunurme tee 3 (24501:001:1538), Ilunurme tee 5 (24501:001:2211), Ilunurme tee 7 (24501:001:2212), Ilunurme tee 9 (24501:001:1531), Ilunurme tee 10 (24501:001:2460), Ilunurme tee 12 (24501:001:2843), Ilunurme tee 16 (24501:001:1540), Linnuka tee 1 (24504:003:1018), Linnuka tee 5 (24504:003:1020), Linnuka tee 9 (24501:001:0733), Ilunurme tee (24501:001:1539), Ilunurme tee lõik 1 (24501:001:1529).
Planeeritaval alal kehtivad mitmed detailplaneeringud ning tootmis- ja ärimaa krundid on suures osas hoonestatud. Detailplaneeringu eesmärgiks on maaüksuste osaline ümberkruntimine, haljastustingimuste, ehitusõiguse ja hoonestustingimuste ning juurdepääsude täpsustamine. Detailplaneeringuga ei kavandata suurendada planeeringualal juba varasemalt määratud ehitusõiguse ulatust, küll aga täpsustada kruntimist ja krundipõhiseid ehitus- ja haljastustingimusi. Planeering teeb ettepaneku kehtiva Jõelähtme valla Loo aleviku, Liivamäe küla, Saha küla ja Nehatu küla üldplaneeringu (kehtestatud 25.08.2011) muutmiseks, kuna planeeringualal ei täideta üldplaneeringus määratud haljastuse osakaalu nõuet, mis on 20% iga äri- või tootmismaa krundi pindalast. 20% suurune haljastuse osakaalu nõue tagatakse kogu planeeringuala suhtes.
Lähtudes PlanS § 142 lõikest 5 ja § 90 lõikest 2, annab MaRu heakskiidu Liivamäe küla Ilunurme tee 1, 3, 5, 7, 9, 10, 12, 16 ja 
Menetluskäik
Detailplaneering algatati ja keskkonnamõju strateegiline hindamine (KSH) jäeti algatamata Jõelähtme Vallavolikogu 17.10.2024 otsusega nr 208. Detailplaneeringu eskiislahenduse avalik väljapanek toimus 17.02-18.03.2025, mille jooksul avaldas arvamust Keskkonnaamet, kelle arvamusega arvestati. 25.03.2025 toimus avalik arutelu, kus osales üks puudutatud isik (piirinaaber).
Detailplaneeringu on kooskõlastanud Päästeamet ja Terviseamet, lahendusega on nõustunud Keskkonnaamet ja Maa-amet. Võrguvaldajad ning puudutatud isikud on olnud kaasatud.
Detailplaneering võeti vastu Jõelähtme Vallavolikogu 14.01.2026 otsusega nr 25. Avalik väljapanek toimus 16.02-17.03.2026, mille jooksul arvamusi ei avaldatud. Avalik arutelu toimus 22.04.2026.
Jõelähtme Vallavalitsus teavitas detailplaneeringu algatamisest ja KSH algatamata jätmisest ning eelnõu ja vastuvõetud planeeringulahenduse avalikust väljapanekust ja arutelust koostöötegijaid ja kaasatavaid kirjalikult. Teated avaldati kohaliku omavalitsuse veebilehel, Jõelähtme vallalehes ja ajalehes Harju Elu. Detailplaneeringu algatamise ja KSH algatamata jätmise teade avaldati Ametlikes Teadaannetes.
Planeeringu õigusaktidele vastavus
PlanS § 90 lõike 3 kohaselt kontrollib MaRu planeeringule heakskiidu andmise otsustamisel selle vastavust õigusaktidele. Detailplaneeringu sisulise lahenduse otstarbekuse üle otsustab kaalutlusõiguse alusel ainupädevalt kohalik omavalitsus, kelle pädevuses on kohaliku omavalitsuse korralduse seaduse § 6 lõike 1 järgi kohaliku elu küsimuste, sealhulgas ruumilise planeerimise iseseisev ja lõplik korraldamine ning otsustamine. Seega, kui planeeringulahendus ei ole vastuolus kehtivate õigusaktidega, on planeeringutega kavandatavate ehitus- ja maakasutustingimuste ruumilise sobivuse üle otsustajaks kohalik omavalitsus, kelle pädevusse kuulub ka detailplaneeringu kehtestamine.
Detailplaneeringuga on lahendatud PlanS § 126 lõikes 2 sätestatud kohustuslikud ja muud asjakohased ülesanded. PlanS § 142 lõike 1 kohaselt võib detailplaneering põhjendatud vajaduse korral sisaldada kehtestatud üldplaneeringu põhilahenduse muutmise ettepanekut. Üldplaneeringu muutmise vajadust on põhjendatud seletuskirja peatükis 4.1.1.
MaRu hinnangul on detailplaneeringu lahenduse kaalutlused põhjendatud, selle koostamisel on järgitud PlanS-is sätestatud põhimõtteid ja nõudeid ning detailplaneering vastab õigusaktidele.
Eeltoodust tulenevalt annab MaRu detailplaneeringule heakskiidu.
Täiendavad märkused
PlanS § 142 lõige 8 kohaselt teeb kohaliku omavalitsuse üksus 30 päeva jooksul pärast detailplaneeringu kehtestamist muudatuse üldplaneeringusse. Palume kanda muudatus üldplaneeringusse seaduses sätestatud tähtaja jooksul.

Tulenevalt PlanS § 139 lõikest 4¹ tuleb planeeringu koostamise korraldajal esitada kehtestatud detailplaneeringu kohta PlanS § 4¹ lõikes 6 nimetatud andmed planeeringute andmekogusse 14 päeva jooksul detailplaneeringu kehtestamisest arvates.

1.  Keskkonnaamet,  Ester  Pindmaa  6 - 2/24/11116 - 2,  20.06.2024  Esitasite Keskkonnaametile keskkonnamõju hindamise ja  keskkonnajuhtimissüsteemi seaduse (KeHJS) § 33 lg 6 alusel  seisukoha andmiseks Jõelähtme Vallavolikogu otsuse „Liivamäe  küla Ilunurme tee 1, 3, 5, 7, 9, 10, 12, 14, 16 ja Linnuka tee 1, 5, 9  maaüksuste  ning lähiala detailplaneeringu algatamine,  lähteülesande kinnitamine ja keskkonnamõjude strateegilise  hindamise algatamata jätmine” eelnõu koos lisadega1.    Planeeringuala suurusega 20,3 ha hõlmab Harjumaal Jõelähtme  vallas Liivamäe külas asuvaid maaüksuseid Ilunurme tee 1,  Ilunurme tee 3, Ilunurme tee 5, Ilunurme tee 7, Ilunurme tee 9,  Ilunurme tee 10, Ilunurme tee 12, Ilunurme tee 14, Ilunurme tee 16,  Linnuk a tee 1, Linnuka tee 5, Linnuka tee 9, Linnuka tee, Ilunurme  tee, Ilunurme tee lõik 12.  Detailplaneeringu koostamise eesmärgiks  on maaüksuste osaline ümberkruntimine, haljastustingimuste,  ehitusõiguse ja hoonestustingimuste ning juurdepääsude  täpsustamine.   Algatatava detailplaneeringuga ei kavandata  suurendada planeeringualal juba varasemalt määratud ehitusmahtu,  küll aga täpsustatakse kruntimist ja krundipõhiseid ehitus -   ja  haljastustingimusi. Eesti looduse infosüsteemi (EELIS,  Keskkonnaagentuur) kohaselt  ei jää planeeringualale  looduskaitseseaduse alusel kaitstavaid loodusobjekte.    Lähtudes kavandatavast tegevusest, selle asukohast ning  teadaolevast informatsioonist on Keskkonnaamet asjaomase  asutusena seisukohal, et planeeritava tegevusega ei kaasne  eeldatavalt olulist keskkonnamõju (KeHJS § 22 mõistes) ning  keskkonnamõju strateegil ise hindamise (edaspidi KSH) algatamine  ei ole eeldatavalt vajalik3. Keskkonnatingimustega arvestamine on  võimalik planeeringu menetluse käigus planeerimisseaduse § 126  lg - s 1 määratud ülesannete täitmisel.   Digiallkirjastatud  DP konteiner     

